Pozivom i u smislu članka 280. a Zakona o trgovačkim društvima a vezano uz Glavnu skupštinu dioničara društva INSTITUT IGH d.d., sa sjedištem u Zagrebu, Janka Rakuše 1, MBS:080000959, OIB:79766124714 koja se ima održati dana 10.1.2025. godine u 10,00 sati na poslovnoj adresi Janka Rakuše 1, objavljujemo kako slijedi:

Temeljni kapital društva INSTITUT IGH d.d., sa sjedištem u Zagrebu, Janka Rakuše 1, MBS:080000959, OIB:79766124714 („ Društvo“) iznosi 14.814.630,00 EUR i podijeljen je u 1.481.463 nematerijaliziranih redovnih dionica koje glase na ime (IGH-R-A) svaka u nominalnoj vrijednosti od 10,00 EUR. S obzirom da Statutom Društva nije drugačije određeno a pozivom i u smislu članka 289. Zakona o trgovačkim društvima, Glavna skupština može valjano odlučivati bez obzira na broj dioničara koji su na njoj zastupljeni. Jedna dionica daje pravo na jedan glas. Nakon provedenog glasovanja o svakoj točki dnevnog reda, objavit će se za istu rezultati iz kojih će biti vidljivo kako je poimence svaki prisutni ili zastupani dioničar odnosno punomoćnik glasovao.

O točki 1. Dnevnog reda se ne glasuje s obzirom da ista podrazumijeva otvaranje Glavne skupštine dioničara Društva i utvrđivanje broja nazočnih i zastupanih dioničara Društva. Premda se o navedenim točkama Dnevnog reda ne glasuje, o istima dioničari mogu diskutirati i davati komentare na zapisnik koje se vodi sa Glavne skupštine. O pojedinim točkama može se raspravljati zajednički (objedinjena rasprava).

Zagreb, 3.12.2024.